Osen naturreservat (Sunnfjord)

Osen naturreservat ligger ved utløpet av Gaularvassdraget innerst i Dalsfjorden (Sunnfjord) i Sunnfjord kommune. Reservatet utgjøres av en elveos i en grunn fjordbukt. På sørsiden er terrenget bratt, mens mot øst og nord grenser reservatet til flatere dyrkingsjord. Det er registrert omkring 40 våtmarksfugler, særlig andefugler. For kanadagås tjener området også som myte- og overvintringssted. Av spesiell interesse er forekomsten av vannplanten stilkvasshår, som bare er påvist tre andre steder i Skandinavia, alle i Sunnfjord. Plante- og dyrelivet er vernet mot skade og ødeleggelse. Motorisert ferdsel er forbudt, det gjelder også bruk av modellbåter og -fly. Videre er brettseiling forbudt i reservatet. Referanser Eksterne lenker Utsikt over reservatet fra fylkesvei 57 i sør, Goggle map, street view